**Kære alle**

Coronapandemien er her stadig og smittetrykket stiger. Sundhedsmyndighederne har i øjeblikket særligt fokus på at følge udvikling i smittetilfælde og senest har også Sorø Kommune været i fokus.

Rammes Pedersborg Børnehus af Corona, risikerer vi at måtte lukke for en periode. Derfor hjælper vi hinanden ved stadigvæk at være påpasselige.

Vi genopfrisker derfor retningslinjerne for hvordan vi og i skal forholde os, ved symptomer på Covid 19 og ved konstateret tilfælde af Covid 19, samt de øvrige forholdsregler vi alle skal følge.

**Herunder følger centrale retningslinjer fra Sundhedsstyrelsen. Læs det godt igennem – vi skal passe på hinanden.**

**Vi vil håndhæve nedenstående retningslinjer meget nøje.**

**Gældende retningslinjer vedr. sygdom og syge børn:**

”**Ledelsen i dagtilbuddene har ansvar for, at børn og medarbejdere med symptom på COVID-19 ikke kommer i dagtilbuddet.**

**Typiske symptomer på covid-19 er feber, hoste, ondt i halsen, hovedpine, muskelømhed og tab af smags- og lugtesans, som hos nogle kan være ledsaget af stoppet næse eller løbenæse**.

Stoppet næse eller løbenæse uden andre symptomer er ikke typisk for COVID-19, det vil sige, det er mindre sandsynligt at symptomerne skyldes COVID-19.

Børn får som regel ingen eller kun milde symptomer, hvis de smittes. Men hvis de udvikler symptomer, er symptomerne de samme som hos voksne. For nærmere information om forholdsregler ved tilfælde af COVID-19 i skoler, dagtilbud mv henvises til [Sundhedsstyrelsens publikation ”Tilfælde af Covid-19 i skole, dagtilbud mm” (sst.dk)](https://www.sst.dk/-/media/Udgivelser/2020/Corona/Tilf%C3%A6lde-af-covid-19-i-skole%2C-dagtilbud-mm/Information-om-COVID-19-til-dagtilbud_-skoler-mm.ashx?la=da&hash=394193D07134C748916F362EABA2F9DF1FF1D337).”

Kilde: Børne og undervisningsministeriet hjemmeside/dagtilbud.

**2.2. Hvad skal gøres ved mistanke om COVID-19 i dagtilbud/skole?**

**Børn og unge med smitsom sygdom må ikke modtages i dagtilbud/skole, hvor smitte kan udgøre en risiko. Medarbejdere med smitsom sygdom må ikke have fremmøde i dagtilbud/skole.**

**Hvis et barn/ung eller en medarbejder i dagtilbud/skole får symptomer på smitsom sygdom, mens de er i dagtilbuddet/skolen, skal de hurtigst muligt tage hjem.**

**Børn og unge skal om muligt holdes adskilt fra de øvrige, indtil de kan hentes. Disse forholdsregler gælder også ved symptomer, der giver mistanke om COVID-19, inklusive ved milde symptomer.**

**Medarbejdere/børn/unge med symptomer på COVID-19 bør isoleres i hjemmet indtil 48 timer efter symptomerne er ophørt.**

**Det anbefales, at egen læge kontaktes med henblik på vurdering og evt. test.**

**Skal der testes, skal man forholde sig som om man er smittet med COVID-19 indtil der er svar på testen. Dette gælder børn, forældre, medarbejdere.**

**Det betyder bl.a. at man skal gå i selvisolation.**

Man regnes også for at være smittet, hvis man testes positiv for COVID-19, selvom man ikke har symptomer. I sådanne tilfælde skal man blive hjemme i 7 dage efter testen er taget og anses herefter for smittefri. Hvis man undervejs udvikler symptomer på COVID-19, skal man blive hjemme indtil 48 timer efter symptomerne er ophørt.

**2.3. Hvad skal gøres ved ét tilfælde af COVID-19 i dagtilbud/skole?**

**I Sundhedsstyrelsens vejledninger for genåbning af dagtilbud, skoler og fritidsordninger står der, at hvis en person - barn, elev eller medarbejder - der har været i dagtilbud, skole eller fritidsordning konstateres smittet med COVID-19, skal den pågældende institution informeres om smitten, så stedets brugere kan blive informeret**.

Hvis ledelsen orienteres om, at en medarbejder eller et barn/en ung er testet positiv for COVID-19, anbefales det, at ledelsen orienterer øvrige medarbejdere og forældre om dette – uden at der oplyses om den pågældendes identitet – ved opslag, mail, forældreintranet eller lignende.

**Retningslinjer der stadig er gældende:**

* Ved aflevering/afhentning er det kun 1 forældre der møder op.

Større søskende kan vente uden for lågen. Kun små spædbørn kan tages med ind ved aflevering/afhentning

* Aflevering/afhentning skal foregå stille og roligt, men stadigvæk ud fra princippet om hurtig ind/hurtigt ud.
* Der afleveres ved dørene til stuerne
* Der skal sprittes hænder ved indgang til Pedersborg Børnehus – der er håndsprit ved alle låger.
* Fødselsdage holdes i Pedersborg Børnehus – vi tager ikke hjem til fødselsdage. Der kan deltage 1 forældre til fødselsdag i Pedersborg Børnehus.
* Børnene må ikke medbringe eget legetøj (sovebamser el lignende undtaget)

**Venlig hilsen**

**Leder**

**Allan K. Jørgensen**

**Pedersborg Børnehus**